Centro Galego de Tecnificación Deportiva

miniatura|dereita|Vista exterior.
derecha|miniatura|BM Cisne - Córdoba Cajasur de División de Prata 2019-20.
dereita|miniatura|Arxil - Miravelle, 2022-23.
O Centro Galego de Tecnificación Deportiva (CGTD) é un centro de ensino público xestionado pola Secretaría Xeral para o Deporte, dependente da Presidencia da Xunta de Galicia. Asume as competencias vinculadas ó fomento e promoción da cultura física e o deporte en Galicia. Foi fundado en 1987.

 Características 
Está dirixido por Xulio Ventín Rivas, atleta e adestrador e responsable do sector de probas combinadas da Federación Galega de Atletismo. A subdirectora é Pilar López Graña, doutora en Educación Física e profesora de Educación Física no IES de Poio e adestradora da SD Teucro na tempada 2005-06.

Oferta 170 prazas, 90 delas con servizo de aloxamento (aínda que ten capacidade para 104 persoas residentes). Imparte 9 modalidades deportivas: atletismo, loita, judo, natación, piragüismo, remo, taekwondo, tenis e tríatlon.

Hai tres grupos: o de tecnificación, con 100 prazas, está destinado a novas promesas menores de 19 anos. O grupo de rendemento, con 40 prazas, oriéntase a deportistas de 19 anos en adiante. Outras 30 prazas están destinadas a deportistas de elite galegos que precisan dos servizos ou instalacións do CGTD.

Achega a formación integral aos mozos e mozas galegas con potencial para a práctica do deporte de alto nivel, facilitando a integración no sistema educativo (desde 3º da ESO a 2º de Bacharelato) e no contorno social ao tempo que contan cos medios necesarios para poderen desenvolver as súas preparacións específicas conforme a criterios científicos.

En colaboración coas diferentes federacións deportivas galegas, o centro prepara os programas de tecnificación deportiva, dirixidos fundamentalmente á formación de deportistas de entre 14 e 18 anos.

 Instalacións 
O Centro Galego de Tecnificación Deportiva ten a súa sede en Pontevedra, nos terreos do Estadio da Xuventude e adxacentes. Ten sete edificacións.

O pavillón polideportivo cuberto ten un tatami e un ximnasio auxiliar. A piscina climatizada, de 6 rúas, mide 25 x 12 m. A pista de atletismo, de 8 rúas, é de material sintético (esta pista foi remodelada no ano 2015). O campo é de herba natural, e posúe bancadas para 300 persoas e sistema de videofinish. No edificio multiúsos sitúanse a balsa climatizada de piragüismo, os hangares de piragüismo e remo, o ximnasio, a zona de remoergómetros, a sala para medicina do deporte, sala de fisioterapia, sala de loita e a sauna.

O edificio principal alberga a conserxería, aulas, a aula multimedia, as oficinas e a cafetaría. A residencia ten 48 habitacións dobres e 8 individuais (104 prazas), todas elas con baño. Te comedor para 140 persoas, biblioteca e diversas salas. O IES ten laboratorio e diversas aulas.

 Deportistas de sona 
Polo centro pasaron figuras galegas do deporte como David Cal, Javier Gómez Noya ou Teresa Portela.

 Véxase tamén 
 Ligazóns externas 
 Páxina do centro en www.deportegalego.eu
 "O CGTD é un dos centros de tecnificación pioneiros en España xunto ás residencias Blume de Madrid e Barcelona", artigo en www.xornalgalicia.com, 24 de xullo de 2009.

Categoría:Institucións de ensino de Pontevedra
Categoría:Deporte en Galicia
Categoría:Deporte en Pontevedra